Den første hoppbakken på Ruhestein ble bygd i 1908; den første virkelige Ruhesteinschanze ble bygd i 1923 og åpnet året etter. Anlegget er siden blitt ombygd og utvidet flere ganger. Det ble brukt under det tyske mesterskapet i 1933 og det vesttyske mesterskapet i 1953 og 1963. Den kjente hoppbakkekonstruktøren Heini Klopfer nykonstruerte anlegget til mesterskapet i 1953. Den siste store ombyggingen av hoppanlegget ble gjort i 1994/95, da arkitekt Ulrich Klumpp konstruerte bakkeprofilene. Anlegget har ikke plastmatter, men ble utstyrt med snøkanoner i 2002.